

# JÕELÄHTME VALLAVALITSUS

Muinsuskaitseamet

Transpordiamet

Päästeamet 05.12.2025 nr 6-4/5335

**Jõelähtme küla Alvari maaüksuse detailplaneering**

Teavitame teid, et **Jõelähtme Vallavalitsus on kehtestanud 30.10.2025 korraldusega nr 859 Jõelähtme küla Alvari maaüksuse detailplaneeringu.**

Detailplaneering algatati Jõelähtme Vallavalitsuse 04.11.2021 korraldusega nr 1010.

Planeeringu ala hõlmab Jõelähtme küla Alvari kinnistut (katastritunnus 24504:008:0746) ja Jõepere tee kinnistut (katastritunnus 24504:008:0747). Planeeritav maa-ala asub Jõelähtme küla keskosas, Jõelähtme kiriku ja Jõelähtme jõe vahelisel alal. Juurdepääs planeeringualale on riigiomandis olevalt 11260 Jõelähtme-Kemba teelt ja läbi eraomandis oleva Jõepere tee. Planeeritava ala suuruseks on ca 8,7 ha.

Planeeringuga nähakse ette olemasoleva maatulundusmaa sihtotstarbega Alvari maaüksuse jagamine üheks äri- ja elamumaa ning üheks maatulundusmaa sihtotstarbega krundiks. Lisaks on naaberkinnistule Eskojõe juurdepääsu tagamiseks ette nähtud moodustada teemaakrunt, millele on ette nähtud transpordimaa sihtotstarve ja mis on ette nähtud üle anda kohalikule omavalitsusele juurdepääsu tagamiseks Eskojõe maaüksusele.

Detailplaneeringuga kavandatakse Alvari maaüksusele hobumajandustalu koos teenindatavate abihoonete ja tehnilise infrastruktuuriga, mille eesmärgiks on ratsutamise propageerimine. Planeeritav tegevus on piirkonda ja olemasoleva hoonestuse juurde sobiv ning jätkab loogiliselt olemasolevat asustusstruktuuri ja piirkonnale iseloomulikku tegevust. Kavandatav on kooskõlas üldplaneeringu põhimõtetega.

Kehtestamise korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)